title: 2015 m. birželio 11 d. Komisijos įgyvendinimo reglamentas (ES) 2015/908, kuriuo dėl labai patogeniško paukščių gripo ir su šia liga susijusio Kanados įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (Tekstas svarbus EEE)

text:
13.6.2015

               LT

               Europos Sąjungos oficialusis leidinys

               L 148/11

         KOMISIJOS ĮGYVENDINIMO REGLAMENTAS (ES) 2015/908
   2015 m. birželio 11 d.
   kuriuo dėl labai patogeniško paukščių gripo ir su šia liga susijusio Kanados įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą, 8 straipsnio 4 dalį ir 9 straipsnio 4 dalies c punktą,
   atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (2), ypač į jos 23 straipsnio 1 dalį, 24 straipsnio 2 dalį ir 25 straipsnio 2 dalį,
   kadangi:

               (1)

               Komisijos reglamente (EB) Nr. 798/2008 (3) nustatyti veterinarinio sertifikavimo reikalavimai, taikomi importuojant naminius paukščius ir naminių paukščių produktus (toliau – prekės) į Sąjungą ir vežant juos tranzitu per Sąjungą, įskaitant sandėliavimą tranzito metu. Jame nustatyta, kad prekes importuoti į Sąjungą ir vežti tranzitu per ją galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 1 ir 3 skiltyse;

               (2)

               Reglamente (EB) Nr. 798/2008 taip pat nustatytos sąlygos, kuriomis vadovaujantis trečioji šalis, teritorija, zona ar skyrius turi būti laikomas neužkrėstu labai patogenišku paukščių gripu (LPPG);

               (3)

               į Reglamento (EB) Nr. 798/2008 I priedo 1 dalies sąrašą Kanada įtraukta kaip trečioji šalis, iš kurios tam tikrų teritorijos dalių, atsižvelgiant į LPPG protrūkius, leidžiama importuoti prekes, kurioms taikomas tas reglamentas, į Sąjungą ir vežti per ją tranzitu. Toks šalies suskirstymas į regionus buvo pripažintas Reglamentu (EB) Nr. 798/2008, kuris po LLPG protrūkių Britų Kolumbijos provincijoje buvo iš dalies pakeistas Įgyvendinimo reglamentu (ES) Nr. 2015/198 (4);

               (4)

               Sąjungos ir Kanados susitarime (5) numatytas greitas abipusis suskirstymo regionais priemonių pripažinimas Sąjungoje arba Kanadoje kilus ligos protrūkiams (toliau – Susitarimas);

               (5)

               2015 m. balandžio 8 d. Kanada patvirtino LPPG protrūkį tarp naminių paukščių, sukeltą H5N2 potipio viruso Ontarijo provincijoje. Kanados veterinarijos tarnybos nedelsdamos sustabdė veterinarijos sertifikatų, skirtų į Sąjungą numatytoms eksportuoti prekių siuntoms iš visos Kanados teritorijos, išdavimą. Be to, Kanada įgyvendino likvidavimo strategiją LPPG kontroliuoti ir jo plitimui riboti;

               (6)

               po minėto protrūkio Ontarijo provincijoje Kanada pateikė atnaujintą informaciją apie savo teritorijoje susiklosčiusią epidemiologinę padėtį ir apie priemones, kurių ji ėmėsi, siekdama užkirsti kelią tolesniam LPPG plitimui, o Komisija jau atliko tos informacijos vertinimą. Remiantis šiuo vertinimu, Susitarime nustatytais įsipareigojimais ir Kanados suteiktomis garantijomis, darytina išvada, kad apribojimo taikymas tik iš LPPG užkrėstos teritorijos, kuriai Kanados veterinarijos tarnybos dėl LPPG protrūkių Britų Kolumbijos ir Ontarijo provincijose nustatė apribojimus, į Sąjungą įvežamoms prekėms turėtų būti pakankamas, kad apimtų riziką, susijusią su prekių įvežimu į Sąjungą;

               (7)

               Kanada taip pat pranešė užbaigusi taikyti valymo ir dezinfekavimo priemones po likvidavimo ūkiuose, kuriuose ligos protrūkiai nustatyti nuo 2014 m. gruodžio iki 2015 m. vasario Britų Kolumbijos provincijoje. Todėl tikslinga nurodyti datas, nuo kada tos teritorijos dalys, kuriose dėl minėtų ligos protrūkių buvo taikomi veterinariniai apribojimai, gali būti laikomos neužkrėstomis LPPG ir vėl turėtų būti leidžiama iš tų teritorijų importuoti į Sąjungą tam tikras naminių paukščių prekes;

               (8)

               todėl, siekiant atsižvelgti į esamą epidemiologinę padėtį toje trečiojoje šalyje, reikėtų iš dalies pakeisti Reglamento (EB) Nr. 798/2008 I priedo 1 dalies sąrašo Kanados įrašą;

               (9)

               todėl Reglamento (EB) Nr. 798/2008 I priedas turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 11 d.

            Komisijos vardu

            Pirmininkas

         Jean-Claude JUNCKER

      (1)  OL L 18, 2003 1 23, p. 11.

      (2)  OL L 343, 2009 12 22, p. 74.

      (3)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

      (4)  2015 m. vasario 6 d. Komisijos įgyvendinimo reglamentas (ES) 2015/198, kuriuo dėl labai patogeniško paukščių gripo iš dalies keičiamas Reglamento (EB) Nr. 798/2008 I priedas: Kanados įrašas trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše (OL L 33, 2015 2 10, p. 9).

      (5)  Europos bendrijos ir Kanados Vyriausybės susitarimas dėl sanitarinių priemonių visuomenės ir gyvūnų sveikatai apsaugoti prekiaujant gyvais gyvūnais ir gyvūninės kilmės produktais, Bendrijos vardu patvirtintas Tarybos sprendimu 1999/201/EB (OL L 71, 1999 3 18, p. 3).

      PRIEDAS
      Reglamento (EB) Nr. 798/2008 I priedo 1 dalyje Kanadai skirtas įrašas pakeičiamas taip:

                     Trečiosios šalies ar teritorijos ISO kodas ir pavadinimas

                     Trečiosios šalies, teritorijos, zonos ar skyriaus kodas

                     Trečiosios šalies, teritorijos, zonos ar skyriaus aprašymas

                     Veterinarijos sertifikatas

                     Specialiosios sąlygos

                     Specialiosios sąlygos

                     Paukščių gripo stebėjimo statusas

                     Skiepijimo nuo paukščių gripo statusas

                        Salmonella kontrolės statusas

                     Pavyzdys (-iai)

                     Papildomos garantijos

                     Galiojimo pabaigos diena (1)

                     Galiojimo pradžios diena (2)

                     1

                     2

                     3

                     4

                     5

                     6

                     6A

                     6 B

                     7

                     8

                     9

                     „CA – Kanada

                     CA-0

                     Visa šalies teritorija

                     SPF

                     EP, E

                     S4

                     CA-1

                     Visa Kanados šalies teritorija, išskyrus teritoriją CA-2

                     BPR, BPP, DOC, DOR, HEP, HER, SRA, SRP

                     N

                     A

                     S1, ST1“

                     WGM

                     VIII

                     POU, RAT

                     N

                     CA-2

                     Kanados teritorija, įvardyta kaip

                     CA- 2.1

                     „pirminės kontrolės zona“, einanti palei šias ribas:

                                 —

                                 vakaruose palei Ramųjį vandenyną;

                                 —

                                 pietuose palei sieną su Jungtinėmis Amerikos Valstijomis;

                                 —

                                 šiaurėje palei greitkelį Highway 16;

                                 —

                                 rytuose palei sieną tarp Britų Kolumbijos ir Albertos provincijų.

                     WGM

                     VIII

                     P2

                     2014 12 04

                     2015 6 9

                     POU, RAT

                     N, P2

                     CA- 2.2

                     Ontarijo provincijos teritorija, apibrėžiama šiomis ribomis:

                                 —

                                 prasideda nuo kelio County Road 119 sankirtos su keliu County Road 64 ir gatve 25th Line;

                                 —

                                 toliau į šiaurę gatve 25th Line iki jos sankirtos su Road 68 keliu, toliau į rytus keliu Road 68 iki jo naujos sankirtos su gatve 25th Line ir toliau į šiaurę nuo gatvės 25th Line iki kelio 74 Road;

                                 —

                                 į rytus keliu 74 Road nuo gatvės 25th Line iki gatvės 31st Line;

                                 —

                                 į šiaurę gatve 31st Line nuo kelio 74 Road iki kelio 78 Road;

                                 —

                                 į rytus keliu 78 Road nuo gatvės 31st Line iki gatvės 33rd Line;

                                 —

                                 į šiaurę gatve 33rd Line gatve nuo kelio 78 Road iki kelio 84 Road;

                                 —

                                 į rytus keliu 84 Road nuo gatvės 33rd Line iki greitkelio Highway 59;

                                 —

                                 į pietus greitkeliu Highway 59 nuo kelio 84 Road iki kelio Road 78;

                                 —

                                 į rytus keliu Road 78 nuo greitkelio Highway 59 iki gatvės 13th Line;

                                 —

                                 į pietus gatve 13 Line nuo kelio Road 78 kelio iki kelio Oxford Road 17;

                                 —

                                 į rytus keliu Oxford Road 17 nuo gatvės 13 Line iki kelio Oxford Road 4;

                                 —

                                 į pietus keliu Oxford Road 4 nuo kelio Oxford Road 17 iki kelio County Road 15;

                                 —

                                 į rytus keliu County Road 15 (kertant greitkelį Highway 401) nuo kelio Oxford Road 4 iki gatvės Middletown Line;

                                 —

                                 į pietus gatve Middletown Line (kertant greitkelį Highway 403) nuo kelio County Road 15 iki kelio Old Stage Road;

                                 —

                                 į vakarus keliu Old Stage Road nuo gatvės Middletown Line iki kelio County Road 59;

                                 —

                                 į pietus keliu County Road 59 nuo kelio Old Stage Road iki kelio Curries Road;

                                 —

                                 į vakarus keliu Curies Road nuo kelio County Road 59 iki gatvės Cedar Line;

                                 —

                                 į pietus gatve Cedar Line nuo kelio Curries Road iki kelio Rivers Road;

                                 —

                                 į pietvakarius keliu Rivers Road nuo gatvės Cedar Line iki gatvės Foldens Line;

                                 —

                                 į šiaurės vakarus gatve Foldens Line nuo kelio Rivers Road iki kelio Sweaburg Road;

                                 —

                                 į pietvakarius keliu Sweaburg Road nuo gatvės Foldens Line iki Harris gatvės;

                                 —

                                 į šiaurės vakarus Harris gatve nuo kelio Sweaburg Road iki greitkelio Highway 401;

                                 —

                                 į vakarus greitkeliu Highway 401 nuo Harris gatvės iki Ingersoll gatvės (kelio County Road 10);

                                 —

                                 į šiaurę Ingersoll gatve (keliu County Road 10) nuo greitkelio Highway 401 iki kelio County Road 119;

                                 —

                                 keliu County Road 119 nuo Ingersoll gatvės (kelio County Road 10) link pradinės ribos – kelio County Road 119 sankirtos su gatve 25th Line.

                     WGM

                     VIII

                     P2

                     2015 4 8

                     POU, RAT

                     N, P2

                     CA- 2.3

                     Ontarijo provincijos teritorija, apibrėžiama šiomis ribomis:

                                 —

                                 pradedant į vakarus keliu Township Road
                                    4 nuo jo sankirtos su greitkeliu Highway 401 iki kelio Blandford Road;

                                 —

                                 toliau į šiaurę keliu Blandford Road nuo kelio Township Road 4 iki kelio Oxford-Waterloo Road;

                                 —

                                 į rytus keliu Oxford-Waterloo Road nuo kelio Blandford Road iki kelio Walker Road;

                                 —

                                 į šiaurę keliu Walker Road nuo kelio Oxford-Waterloo Road iki Bridge gatvės;

                                 —

                                 į rytus Bridge gatve nuo kelio Walker Road iki kelio Puddicombe Road;

                                 —

                                 į šiaurę keliu Puddicomb Road nuo Bridge gatvės iki kelio Bethel Road;

                                 —

                                 į rytus keliu Bethel Road nuo kelio Puddicombe Road iki Queen gatvės;

                                 —

                                 į pietus Queen gatve nuo kelio Bethel Road iki Bridge gatvės;

                                 —

                                 į rytus Bridge gatve nuo Queen gatvės iki kelio Trussler Road;

                                 —

                                 į pietus keliu Trussler Road nuo Bridge gatvės iki kelio Oxford Road 8;

                                 —

                                 į rytus keliu Oxford Road 8 nuo kelio Trussler Road iki Northumberland gatvės;

                                 —

                                 į pietus Northumberland gatve nuo kelio Oxford Road 8 (kuris toliau tęsiasi kaip Swan gatvė/kelias Ayr Road) iki kelio Brant Waterloo Road;

                                 —

                                 į vakarus keliu Brant Waterloo Road nuo Swan gatvės/kelio Ayr Road iki kelio Trussler Road;

                                 —

                                 į pietus keliu Trussler Road nuo kelio Brant Waterloo Road iki kelio Township Road 5;

                                 —

                                 į vakarus keliu Township Road 5 nuo kelio Trussler Road iki kelio Blenheim Road;

                                 —

                                 į pietus keliu Blenheim Road nuo kelio Township Road 5 iki kelio Township Road 3;

                                 —

                                 į vakarus keliu Township Road 3 nuo kelio Blenheim Road iki kelio Oxford Road 22;

                                 —

                                 į šiaurę keliu Oxford Road 22 nuo kelio Township Road 3 iki kelio Township Road 4;

                                 —

                                 į vakarus keliu Township Road 4 nuo kelio Oxford Road 22 iki greitkelio Highway 401.

                     WGM

                     VIII

                     P2

                     2015 4 18

                     POU, RAT

                     N
                     P2


title: 2015 m. liepos 3 d. Komisijos įgyvendinimo reglamentas (ES) 2015/1082, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
4.7.2015

               LT

               Europos Sąjungos oficialusis leidinys

               L 175/41

         KOMISIJOS ĮGYVENDINIMO REGLAMENTAS (ES) 2015/1082
   2015 m. liepos 3 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 3 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  20,6

                  MA

                  148,6

                  MK

                  39,1

                  ZZ

                  69,4

                  0707 00 05

                  TR

                  106,1

                  ZZ

                  106,1

                  0709 93 10

                  TR

                  116,8

                  ZZ

                  116,8

                  0805 50 10

                  AR

                  117,2

                  BO

                  144,3

                  UY

                  138,8

                  ZA

                  133,3

                  ZZ

                  133,4

                  0808 10 80

                  AR

                  139,5

                  BR

                  104,6

                  CL

                  128,4

                  NZ

                  151,8

                  US

                  164,6

                  ZA

                  125,7

                  ZZ

                  135,8

                  0808 30 90

                  AR

                  165,7

                  CL

                  138,9

                  NZ

                  250,7

                  ZA

                  125,4

                  ZZ

                  170,2

                  0809 10 00

                  IL

                  315,1

                  TR

                  245,1

                  ZZ

                  280,1

                  0809 29 00

                  TR

                  266,8

                  ZZ

                  266,8

                  0809 40 05

                  IL

                  241,9

                  ZZ

                  241,9

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2015 m. gruodžio 15 d. Komisijos įgyvendinimo reglamentas (ES) 2015/2346, kuriuo inicijuojamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 1008/2011 su pakeitimais, padarytais Tarybos įgyvendinimo reglamentu (ES) Nr. 372/2013, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, vengimo importuojant šiek tiek pakeistus Kinijos Liaudies Respublikos kilmės rankinius padėklų krautuvus, ir kuriuo nustatomas reikalavimas registruoti tokį importą

text:
16.12.2015

               LT

               Europos Sąjungos oficialusis leidinys

               L 330/43

         KOMISIJOS ĮGYVENDINIMO REGLAMENTAS (ES) 2015/2346
   2015 m. gruodžio 15 d.
   kuriuo inicijuojamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 1008/2011 su pakeitimais, padarytais Tarybos įgyvendinimo reglamentu (ES) Nr. 372/2013, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, vengimo importuojant šiek tiek pakeistus Kinijos Liaudies Respublikos kilmės rankinius padėklų krautuvus, ir kuriuo nustatomas reikalavimas registruoti tokį importą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 13 straipsnio 3 dalį ir 14 straipsnio 5 dalį,
   informavusi valstybes nares,
   kadangi:
   A.   PRAŠYMAS

               (1)

               Europos Komisija (toliau – Komisija) gavo pagal pagrindinio reglamento 13 straipsnio 3 dalį ir 14 straipsnio 5 dalį pateiktą prašymą ištirti galimą antidempingo priemonių, nustatytų Kinijos Liaudies Respublikos kilmės rankiniams padėklų krautuvams ir jų pagrindinėms dalims, vengimą importuojant šiek tiek pakeistus Kinijos Liaudies Respublikos kilmės rankinius padėklų krautuvus ir nustatyti reikalavimą tokius importuojamus produktus registruoti.

               (2)

               Prašymą 2015 m. lapkričio 4 d. pateikė Sąjungos rankinių padėklų krautuvų gamintojai „BT Products AS“, „Lifter SRL“ ir „PR Industrial SRL“.

         B.   PRODUKTAS

               (3)

               Su galimu priemonių vengimu susijęs produktas – Kinijos Liaudies Respublikos kilmės rankinių padėklų krautuvai ir jų pagrindinės dalys, t. y. važiuoklės ir hidrauliniai mechanizmai, kurių KN kodai šiuo metu yra ex 8427 90 00 ir ex 8431 20 00 (TARIC kodai 8427900019 ir 8431200019). Šiame reglamente rankiniai padėklų krautuvai yra ratiniai krautuvai su keliamosiomis šakėmis padėklams krauti, suprojektuoti taip, kad naudodamasis lanksčiąja rankena šalia stovintis operatorius galėtų juos rankomis stumti, traukti ir valdyti ant lygaus kieto paviršiaus. Rankiniai padėklų krautuvai suprojektuoti taip, kad nuleidžiant ir pakeliant rankeną jais būtų galima pakelti krovinį iki pakankamo aukščio, kad krovinį būtų galima perkelti, ir jie neturi jokios kitos papildomos funkcijos ar paskirties, kaip antai: i) perkelti ir pakelti aukščiau krovinius arba padėti sandėliuojant krovinius (rankiniai keltuvai); ii) sukrauti vieną padėklą ant kito (rietuvių krautuvai); iii) pakelti krovinį iki darbo lygio (žirkliniai keltuvai); arba iv) pakelti ir pasverti krovinius (sveriamieji keltuvai) (toliau – nagrinėjamasis produktas).

               (4)

               Tiriamasis produktas yra lygiai toks, kaip ankstesnėje konstatuojamojoje dalyje apibrėžtas Kinijos Liaudies Respublikos kilmės produktas, tačiau importui pateikiamas kaip produktas su taip vadinama „svorio nurodymo sistema“, kurią sudaro į važiuoklę neintegruotas svėrimo mechanizmas su 1 % krovinio arba didesne paklaida, o šio produkto KN kodai šiuo metu yra tokie pat, kaip ir nagrinėjamojo produkto, tačiau TARIC kodai skiriasi (t. y. iki šio reglamento įsigaliojimo – 8427900090 ir 8431200090) (toliau – tiriamasis produktas).

         C.   GALIOJANČIOS PRIEMONĖS

               (5)

               Šiuo metu galiojančios priemonės, kurių, kaip įtariama, vengiama, – tai antidempingo priemonės, nustatytos Tarybos įgyvendinimo reglamentu (ES) Nr. 1008/2011 (2) su pakeitimais, padarytais Tarybos įgyvendinimo reglamentu (ES) Nr. 372/2013 (3), importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims (toliau – galiojančios priemonės).

         D.   PAGRINDAS

               (6)

               Prašyme pateikta pakankamai prima facie įrodymų, kad vengiama importuojamiems Kinijos Liaudies Respublikos kilmės rankiniams padėklų krautuvams nustatytų antidempingo priemonių, pasitelkiant praktiką, procesą arba darbą, dėl kurių nėra pakankamai pagrįstos priežasties ar pateisinančios ekonominės aplinkybės, išskyrus antidempingo muito nustatymą.

               (7)

               Pateikti šie prima facie įrodymai.

               (8)

               Prašyme prima facie įrodoma, kad nagrinėjamajam produktui Įgyvendinimo reglamentu (ES) Nr. 372/2013 padidinus galutinį antidempingo muitą labai pasikeitė su eksportu iš Kinijos Liaudies Respublikos į Sąjungą susijusios prekybos pobūdis ir kad nėra pakankamai pagrįstos priežasties ar pateisinančios ekonominės aplinkybės, išskyrus muito nustatymą, kuriomis būtų galima paaiškinti tokį pasikeitimą.

               (9)

               Prekybos pobūdis, atrodo, pasikeitė dėl tiriamojo produkto importo į Sąjungą. Prašyme pateikta pakankamai prima facie įrodymų, kad tiriamojo produkto pagrindinės savybės ir naudojimo paskirtis yra tokios pačios kaip nagrinėjamojo produkto. Remiantis prašymo prima facie įrodymais, importuojant tiriamąjį produktą pateikiama svorio nurodymo sistema – tai pigus mechanizmas, nepateikiantis tikslaus svorio, nes paklaida yra 1 % krovinio arba didesnė, ir gali būti lengvai pašalinamas ir išmetamas jau importavus, kadangi nėra integruotas į važiuoklę. Todėl tokia svorio nurodymo sistema nepakeičia pagrindinių nagrinėjamojo produkto savybių ir naudojimo paskirties, jis netampa „sveriamuoju keltuvu“, kadangi pastarojo pagrindinės savybės ir naudojimo paskirtis yra kitokios. Tačiau tyrime nagrinėjama praktika, procesas arba darbas, dėl kurių nėra pakankamai pagrįstos priežasties ar pateisinančios ekonominės aplinkybės, išskyrus antidempingo muito nustatymą.

               (10)

               Be to, prašyme pateikta pakankamai prima facie įrodymų, kad nagrinėjamajam produktui nustatytų galiojančių antidempingo priemonių taisomasis poveikis mažinamas ir kiekio, ir kainos požiūriu. Panašu, kad vietoje nagrinėjamojo produkto importuojamas didelis tiriamojo produkto kiekis. Be to, esama pakankamai prima facie įrodymų, kad tiriamasis produktas importuojamas mažesne kaina, palyginti su nežalinga kaina, nustatyta atlikus tyrimą, po kurio buvo nustatytos galiojančios priemonės.

               (11)

               Galiausiai prašyme pateikta pakankamai prima facie įrodymų, kad vykdomas tiriamojo produkto kainų dempingas, palyginti su anksčiau nustatyta normaliąja verte.

         E.   PROCEDŪRA

               (12)

               Atsižvelgdama į tai, kas išdėstyta pirmiau, Komisija priėjo prie išvados, jog esama pakankamai įrodymų tyrimo inicijavimui pagal pagrindinio reglamento 13 straipsnio 3 dalį pagrįsti ir nustatyti reikalavimą importuojamą tiriamąjį produktą registruoti pagal pagrindinio reglamento 14 straipsnio 5 dalį.

         a)   Klausimynai

               (13)

               Kad gautų informacijos, kurią mano esant reikalingą tyrimui, Komisija žinomiems Kinijos Liaudies Respublikos eksportuotojams ir (arba) gamintojams bei žinomoms eksportuotojų ir (arba) gamintojų asociacijoms, žinomiems Sąjungos importuotojams bei žinomoms importuotojų asociacijoms ir Kinijos Liaudies Respublikos valdžios institucijoms nusiųs klausimynus. Prireikus taip pat gali būti prašoma, kad informacijos pateiktų Sąjungos pramonė.

               (14)

               Bet kuriuo atveju visos suinteresuotosios šalys turėtų nedelsdamos, bet ne vėliau kaip per šio reglamento 3 straipsnyje nustatytą terminą, kreiptis į Komisiją ir per šio reglamento 3 straipsnio pirmoje pastraipoje nustatytą terminą paprašyti klausimyno, atsižvelgiant į tai, kad šio reglamento 3 straipsnio antroje pastraipoje nustatytas terminas taikomas visoms suinteresuotosioms šalims.

               (15)

               Kinijos Liaudies Respublikos valdžios institucijoms bus pranešta apie tyrimo inicijavimą.

         b)   Informacijos rinkimas ir suinteresuotųjų šalių išklausymas

               (16)

               Visos suinteresuotosios šalys raginamos raštu pareikšti savo nuomonę ir pateikti patvirtinamuosius dokumentus. Be to, Komisija gali išklausyti suinteresuotąsias šalis, jei jos raštu pateikia prašymą ir nurodo svarbias priežastis, dėl kurių jas reikėtų išklausyti.

         c)   Atleidimas nuo reikalavimo registruoti importuojamus produktus arba nuo priemonių

               (17)

               Remiantis pagrindinio reglamento 13 straipsnio 4 dalimi importuojamam tiriamajam produktui gali būti netaikomas reikalavimas registruoti arba priemonės, jeigu importas nelaikomas priemonių vengimu.

               (18)

               Kadangi priemonių galimai vengiama ne Sąjungoje, atleidimas nuo reikalavimo pagal pagrindinio reglamento 13 straipsnio 4 dalį gali būti suteikiamas tiems Kinijos Liaudies Respublikos kilmės tiriamojo produkto gamintojams, kurie gali įrodyti, kad jie nėra susiję (4) su jokiu gamintoju, kuriam taikomos priemonės (5), ir kurie, kaip nustatyta, nevengia priemonių, kaip apibrėžta pagrindinio reglamento 13 straipsnio 1 ir 2 dalyse. Gamintojai, pageidaujantys būti atleisti nuo reikalavimo per šio reglamento 3 straipsnio trečioje pastraipoje nustatytą terminą turėtų pateikti tinkamai įrodymais pagrįstą prašymą.

         F.   REGISTRACIJA

               (19)

               Remiantis pagrindinio reglamento 14 straipsnio 5 dalimi, importuojamam tiriamajam produktui taikomas registracijos reikalavimas siekiant užtikrinti, kad nuo tokio importuojamo produkto registracijos dienos galėtų būti taikomi reikiamo dydžio antidempingo muitai, jeigu atlikus tyrimą būtų nustatytas vengimas.

         G.   TERMINAI

               (20)

               Tinkamo administravimo tikslais reikėtų nustatyti terminą, iki kurio:

                           —

                           suinteresuotosios šalys gali pranešti apie save Komisijai, reikšti raštu savo nuomonę ir teikti klausimyno atsakymus arba kitą informaciją, į kurią reikia atsižvelgti atliekant tyrimą,

                           —

                           Kinijos Liaudies Respublikos gamintojai gali prašyti atleisti nuo reikalavimo registruoti importuojamus produktus arba nuo priemonių,

                           —

                           suinteresuotosios šalys gali raštu pateikti prašymą, kad Komisija jas išklausytų.

               (21)

               Atkreipiamas dėmesys į tai, kad daugumos pagrindiniame reglamente išdėstytų procesinių teisių įgyvendinimas priklauso nuo to, ar per šio reglamento 3 straipsnyje nustatytą laikotarpį šalys pranešė apie save.

         H.   NEBENDRADARBIAVIMAS

               (22)

               Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio reglamento 18 straipsnį išvados (teigiamos arba neigiamos) gali būti daromos remiantis turimais faktais.

               (23)

               Nustačius, kad suinteresuotoji šalis pateikė melagingą ar klaidinančią informaciją, į ją neatsižvelgiama ir gali būti remiamasi turimais faktais.

               (24)

               Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio reglamento 18 straipsnį, rezultatas gali būti mažiau palankus suinteresuotajai šaliai nei bendradarbiavimo atveju.

               (25)

               Jei atsakymas nepateikiamas kompiuterine forma, tai nelaikoma nebendradarbiavimu, jeigu suinteresuotoji šalis įrodo, kad atsakymo pateikimas reikalaujamu būdu sudarytų pernelyg didelių sunkumų ar nepagrįstų papildomų išlaidų. Suinteresuotoji šalis turėtų nedelsdama kreiptis į Komisiją.

         I.   TYRIMO TVARKARAŠTIS

               (26)

               Laikantis pagrindinio reglamento 13 straipsnio 3 dalies, tyrimas bus baigtas per devynis mėnesius nuo šio reglamento įsigaliojimo dienos.

         J.   ASMENS DUOMENŲ TVARKYMAS

               (27)

               Pažymima, kad visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (EB) Nr. 45/2001 (6).

         K.   BYLAS NAGRINĖJANTIS PAREIGŪNAS

               (28)

               Suinteresuotosios šalys gali prašyti, kad nagrinėjant bylą dalyvautų prekybos bylas nagrinėjantis pareigūnas. Bylas nagrinėjantis pareigūnas atlieka suinteresuotųjų šalių ir Komisijos tyrimo tarnybų tarpininko funkciją. Bylas nagrinėjantis pareigūnas tikrina prašymus susipažinti su byla, ginčus dėl dokumentų konfidencialumo, prašymus pratęsti terminą ir trečiųjų šalių prašymus būti išklausytoms. Bylas nagrinėjantis pareigūnas gali surengti atskiros suinteresuotosios šalies klausymą ir veikti kaip tarpininkas, kad būtų visapusiškai užtikrintos suinteresuotųjų šalių teisės į gynybą.

               (29)

               Prašymai išklausyti dalyvaujant bylas nagrinėjančiam pareigūnui turėtų būti teikiami raštu, o juose nurodomos prašymo priežastys. Bylas nagrinėjantis pareigūnas taip pat suteiks galimybę rengti klausymą, kuriame šalys galėtų pareikšti skirtingą požiūrį ir pateikti paneigiančių argumentų.

               (30)

               Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos generalinio direktorato svetainėje http://ec.europa.eu/trade/trade-policy-and-you/contacts/hearing-officer/,

         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 1225/2009 13 straipsnio 3 dalį inicijuojamas tyrimas siekiant nustatyti, ar į Sąjungą importuojant Kinijos Liaudies Respublikos kilmės rankinius padėklų krautuvus ir jų pagrindines dalis, t. y. važiuokles ir hidraulinius mechanizmus, su taip vadinama „svorio nurodymo sistema“, kurią sudaro į važiuoklę neintegruotas svėrimo mechanizmas su 1 % krovinio arba didesne paklaida, kurių KN kodai šiuo metu yra ex 8427 90 00 ir ex 8431 20 00 (TARIC kodai 8427900030 ir 8431200050), vengiama Įgyvendinimo reglamentu (ES) Nr. 1008/2011 su pakeitimais, padarytas Įgyvendinimo reglamentu (ES) Nr. 372/2013, nustatytų priemonių.
   2 straipsnis
   Vadovaudamosi Reglamento (EB) Nr. 1225/2009 13 straipsnio 3 dalimi ir 14 straipsnio 5 dalimi muitinės imasi reikiamų veiksmų, kad būtų registruojami šio reglamento 1 straipsnyje nurodyti į Sąjungą importuojami produktai.
   Registracija baigiama po devynių mėnesių nuo šio reglamento įsigaliojimo dienos.
   Komisija reglamentu gali nurodyti muitinėms neberegistruoti į Sąjungą importuojamų produktų, kuriuos pagamino gamintojai, pateikę prašymą atleisti juos nuo registracijos reikalavimo ir, kaip nustatyta, atitinkantys atleidimo sąlygas.
   3 straipsnis
   Komisijos klausimyno reikėtų prašyti per 15 dienų nuo šio reglamento įsigaliojimo dienos.
   Jei suinteresuotosios šalys nori, kad tyrimo metu būtų atsižvelgta į jų pastabas, jos privalo pranešti apie save Komisijai, raštu pareikšti savo nuomonę ir pateikti klausimyno atsakymus arba kitą informaciją per 37 dienas nuo šio reglamento įsigaliojimo dienos, jeigu nenurodyta kitaip.
   Kinijos Liaudies Respublikos gamintojai, pageidaujantys būti atleisti nuo reikalavimo registruoti importuojamus produktus arba nuo priemonių, turi pateikti tinkamai įrodymais pagrįstą prašymą per tą patį 37 dienų laikotarpį.
   Per tą patį 37 dienų terminą suinteresuotosios šalys taip pat gali prašyti, kad Komisija jas išklausytų.
   Atliekant prekybos apsaugos tyrimus Komisijai pateikta informacija neturi būti saugoma autorių teisių. Prieš pateikdamos Komisijai informaciją ir (arba) duomenis, kurių autorių teisės priklauso trečiajai šaliai, suinteresuotosios šalys turi paprašyti autorių teisių subjekto specialaus leidimo, kuriuo būtų aiškiai leidžiama: a) Komisijai naudoti informaciją ir duomenis atliekant šį prekybos apsaugos tyrimą ir b) taip pateikti informaciją ir (arba) duomenis šio tyrimo suinteresuotosioms šalims, kad jos galėtų pasinaudoti savo teise į gynybą.
   Visa rašytinė informacija, įskaitant informaciją, kurios prašoma šiame reglamente, klausimyno atsakymus ir suinteresuotųjų šalių laikyti konfidencialiu prašomą susirašinėjimą, ženklinama „riboto naudojimo“ grifu (7).
   Suinteresuotosios šalys, teikiančios „riboto naudojimo“ informaciją, pagal Reglamento (EB) Nr. 1225/2009 19 straipsnio 2 dalį privalo kartu pateikti nekonfidencialią tokios informacijos santrauką, paženklintą grifu „suinteresuotosioms šalims susipažinti“. Santrauka turėtų būti pakankamai išsami, kad būtų galima tinkamai suprasti konfidencialios informacijos esmę. Jei konfidencialią informaciją teikianti suinteresuotoji šalis nepateikia reikiamos formos ir kokybės nekonfidencialios tokios informacijos santraukos, į tokią informaciją gali būti neatsižvelgta.
   Visą informaciją ir prašymus, įskaitant nuskenuotus įgaliojimus ir sertifikatus, suinteresuotosios šalys raginamos teikti e. paštu, o ilgus atsakymus įteikti asmeniškai arba registruotu paštu pastoviosios atminties kompaktiniame diske (CD-ROM) arba universaliajame diske (DVD). Naudodamos e. paštą suinteresuotosios šalys sutinka su elektroninio informacijos teikimo taisyklėmis, kurios pateiktos susirašinėjimo su Europos Komisija nagrinėjant prekybos apsaugos bylas gairėse, paskelbtose Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf. Suinteresuotosios šalys turi nurodyti savo pavadinimą, adresą, telefono numerį ir veikiančio e. pašto adresą, be to, jos turėtų užtikrinti, jog nurodytas e. paštas yra veikiantis, oficialus kiekvieną dieną tikrinamas darbo e. paštas. Kai bus pateikti kontaktiniai duomenys, Komisija susisieks su suinteresuotosiomis šalimis tik e. paštu, nebent šios aiškiai nurodys pageidaujančios visus dokumentus iš Komisijos gauti kitomis ryšio priemonėmis arba nebent siųstinus dokumentus dėl jų pobūdžio tenka siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant principus, taikomus e. paštu pateikiamai informacijai, suinteresuotosios šalys gali rasti minėtose susirašinėjimo su suinteresuotosiomis šalimis gairėse.
   Komisijos adresas susirašinėjimui:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

               E. paštas TRADE-HPT-R637-CIRCUMVENTION@ec.europa.eu

         4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2015 m. gruodžio 15 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  2011 m. spalio 10 d. Tarybos įgyvendinimo reglamentas (ES) Nr. 1008/2011, kuriuo, pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims nustatomas galutinis antidempingo muitas, kurio taikymas išplėstas importuojamiems iš Tailando siunčiamiems rankiniams padėklų krautuvams ir jų pagrindinėms dalims, deklaruojamiems kaip Tailando kilmės arba ne (OL L 268, 2011 10 13, p. 1).

      (3)  2013 m. balandžio 22 d. Tarybos įgyvendinimo reglamentas (ES) Nr. 372/2013, kuriuo, pagal Reglamento (EB) Nr. 1225/2009 11 straipsnio 3 dalį atlikus dalinę tarpinę peržiūrą, iš dalies keičiamas Įgyvendinimo reglamentas (ES) Nr. 1008/2011, kuriuo importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims nustatomas galutinis antidempingo muitas (OL L 112, 2013 4 24, p. 1).

      (4)  Pagal Komisijos reglamento (EEB) Nr. 2454/93 dėl Bendrijos muitinės kodekso įgyvendinimo 143 straipsnį asmenys laikomi susijusiais tik tuomet, jei: a) jie yra vienas kito įmonių vadovai arba direktoriai; b) jie yra juridiškai pripažinti verslo partneriai; c) jie yra darbdavys ir darbuotojas; d) bet kuris asmuo yra tiesioginis arba netiesioginis abiejų šių asmenų 5 % įstatinio kapitalo arba akcijų su balso teise savininkas, valdytojas arba turėtojas; e) vienas iš jų tiesiogiai arba netiesiogiai valdo kitą; f) juos abu tiesiogiai arba netiesiogiai valdo trečiasis asmuo; g) abu šie asmenys tiesiogiai arba netiesiogiai valdo trečiąjį asmenį arba h) jie yra vienos šeimos nariai. Asmenys laikomi vienos šeimos nariais tik tuo atveju, jeigu jie yra susiję šiais giminystės ryšiais: i) vyras ir žmona, ii) tėvai ir vaikai, iii) brolis ir sesuo (tikri ar turintys tik vieną bendrą tėvą ar motiną), iv) seneliai ir anūkai, v) dėdė arba teta ir sūnėnas arba dukterėčia, vi) uošvis arba uošvė ir žentas arba marti, vii) svainis ir svainė (OL L 253, 1993 10 11, p. 1). Šiuo atveju „asmuo“ reiškia fizinį arba juridinį asmenį.

      (5)  Tačiau net jei gamintojai yra susiję (pagal minėtą apibrėžtį) su bendrovėmis, kurioms taikomos galiojančios importuojamiems Kinijos Liaudies Respublikos kilmės produktams nustatytos priemonės, atleidimas nuo reikalavimo gali būti taikomas, jei nėra įrodymų, kad ryšiai su bendrovėmis, kurioms taikomos pradinės priemonės, buvo užmegzti arba jais naudotasi siekiant išvengti pradinių priemonių.

      (6)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (7)  „Riboto naudojimo“ dokumentas yra konfidencialus dokumentas pagal Tarybos reglamento (EB) Nr. 1225/2009 (OL L 343, 2009 12 22, p. 51) 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Toks dokumentas taip pat saugomas pagal Europos Parlamento ir Tarybos reglamento (EB) Nr. 1049/2001 (OL L 145, 2001 5 31, p. 43) 4 straipsnį.


title: 2015 m. lapkričio 18 d. Komisijos įgyvendinimo reglamentas (ES) 2015/2080, kuriuo dėl Ukrainos kilmės pieno produktų importo tarifinių kvotų valdymo ir Moldovos kilmės pieno produktų importo tarifinės kvotos panaikinimo iš dalies keičiamas Reglamentas (EB) Nr. 2535/2001

text:
19.11.2015

               LT

               Europos Sąjungos oficialusis leidinys

               L 302/77

         KOMISIJOS ĮGYVENDINIMO REGLAMENTAS (ES) 2015/2080
   2015 m. lapkričio 18 d.
   kuriuo dėl Ukrainos kilmės pieno produktų importo tarifinių kvotų valdymo ir Moldovos kilmės pieno produktų importo tarifinės kvotos panaikinimo iš dalies keičiamas Reglamentas (EB) Nr. 2535/2001
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnį,
   kadangi:

               (1)

               Tarybos sprendimu 2014/668/ES (2) Taryba suteikė įgaliojimą Europos Sąjungos vardu pasirašyti ir laikinai taikyti Europos Sąjungos bei jos valstybių narių ir Ukrainos asociacijos susitarimą. To susitarimo IV antraštinėje dalyje ir jos I skyriaus I-A priede numatyta panaikinti importuojamoms Ukrainos kilmės prekėms taikomus muitus ir leisti pradėti naudoti tarifines kvotas, iš kurių trys yra susijusios su pieno produktais. Laukiant, kol Susitarimas įsigalios, ir laikantis Europos Parlamento ir Tarybos reglamento (ES) Nr. 374/2014 (3), Ukrainos kilmės pieno produktams taikomos importo tarifinės kvotos Komisijos įgyvendinimo reglamentais (ES) Nr. 415/2014 (4) ir (ES) Nr. 1165/2014 (5) įrašytos į Komisijos reglamento (EB) Nr. 2535/2001 (6) I priedą iki 2015 m. gruodžio 31 d. Asociacijos susitarimas bus laikinai taikomas nuo 2016 m. sausio 1 d.;

               (2)

               todėl į Reglamento (EB) Nr. 2535/2001 I priedo L dalį reikėtų papildomai įrašyti Ukrainos kilmės pieno produktams taikomas importo tarifines kvotas, susijusias su kvotų laikotarpiais, kurie prasideda 2016 m. sausio 1 d.;

               (3)

               Tarybos sprendimu 2014/492/ES (7) Taryba suteikė įgaliojimą Europos Sąjungos vardu pasirašyti ir laikinai taikyti Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą. To susitarimo 147 straipsnyje numatyta į Europos Sąjungą importuojamoms prekėms panaikinti muitus. Tarybos reglamentas (EB) Nr. 55/2008 (8), kuriuo įvedamos autonominės prekybos lengvatos Moldovos Respublikai ir pieno produktams nustatoma importo kvota, numatyta Reglamento (EB) Nr. 2535/2001 5 straipsnio j punkte, taikomas iki 2015 m. gruodžio 31 d. Dėl to iš Reglamento (EB) Nr. 2535/2001 reikėtų išbraukti nuostatas, susijusias su Moldovos kilmės pieno produktams taikoma importo kvota;

               (4)

               todėl Reglamentas (EB) Nr. 2535/2001 turėtų būti atitinkamai iš dalies pakeistas;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2535/2001 iš dalies keičiamas taip:

               1)

               išbraukiamas 5 straipsnio j punktas;

               2)

               išbraukiamas 19 straipsnio 1 dalies i punktas;

               3)

               I priedas iš dalies keičiamas taip:

                           a)

                           išbraukiama J dalis;

                           b)

                           L dalis pakeičiama šio reglamento priede pateiktu tekstu.

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas kvotos laikotarpiu nuo 2016 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 18 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  2014 m. birželio 23 d. Tarybos sprendimas 2014/668/ES dėl Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo pasirašymo Europos Sąjungos vardu ir laikino taikymo, kiek tai susiję su jo III antraštine dalimi (išskyrus nuostatas dėl vienodo požiūrio į kitos Šalies teritorijoje teisėtai dirbančius trečiųjų šalių piliečius), IV, V, VI bei VII antraštinėmis dalimis ir susijusiais priedais bei protokolais (OL L 278, 2014 9 20, p. 1).

      (3)  2014 m. balandžio 16 d. Europos Parlamento ir Tarybos reglamentas (ES) Nr. 374/2014 dėl Ukrainos kilmės prekėms taikomų muitų sumažinimo arba panaikinimo (OL L 118, 2014 4 22, p. 1).

      (4)  2014 m. balandžio 23 d. Komisijos įgyvendinimo reglamentas (ES) Nr. 415/2014, kuriuo dėl Ukrainos kilmės pieno produktų tarifinių kvotų valdymo iš dalies keičiamas Reglamentas (EB) Nr. 2535/2001 ir leidžiama nuo jo nukrypti (OL L 121, 2014 4 24, p. 49).

      (5)  2014 m. spalio 31 d. Komisijos įgyvendinimo reglamentas (ES) Nr. 1165/2014, kuriuo dėl Ukrainos kilmės pieno produktų tarifinių kvotų valdymo iš dalies keičiamas Reglamentas (EB) Nr. 2535/2001 (OL L 314, 2014 10 31, p. 7).

      (6)  2001 m. gruodžio 14 d. Komisijos reglamentas (EB) Nr. 2535/2001, nustatantis išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (OL L 341, 2001 12 22, p. 29).

      (7)  2014 m. birželio 16 d. Tarybos sprendimas 2014/492/ES dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo pasirašymo Europos Sąjungos vardu ir laikino taikymo (OL L 260, 2014 8 30, p. 1).

      (8)  OL L 20, 2008 1 24, p. 1.

      PRIEDAS

            „I.   L

         ASOCIACIJOS SUSITARIMO SU UKRAINA I SKYRIAUS I-A PRIEDO PRIEDĖLYJE NURODYTOS TARIFINĖS KVOTOS

                     Kvotos eilės numeris

                     KN kodas

                     Aprašymas (1)

                     Kilmės šalis

                     Importo laikotarpis

                     Kvotos dydis
                     (produkto svorio tonomis)

                     Kvotos dydis šešiems mėnesiams
                     (produkto svorio tonomis)

                     Importo muitas (EUR už 100 kg gryno svorio)

                     09. 4600

                     0401
                     0402 91
                     0402 99
                     0403 10 11
                     0403 10 13
                     0403 10 19
                     0403 10 31
                     0403 10 33
                     0403 10 39
                     0403 90 51
                     0403 90 53
                     0403 90 59
                     0403 90 61
                     0403 90 63
                     0403 90 69

                     Pienas ir grietinėlė, išskyrus miltelių, granulių arba kitokio pavidalo sausuosius produktus; jogurtas, į kurį nepridėta aromatinių medžiagų, vaisių, riešutų arba kakavos; fermentuoti arba rauginti pieno produktai, į kuriuos nepridėta aromatinių medžiagų, vaisių, riešutų arba kakavos, išskyrus miltelių, granulių arba kitokio pavidalo sausuosius produktus

                     UKRAINA

                     2016 metai
                     2017 metai
                     2018 metai
                     2019 metai
                     2020 metai
                     2021 metai ir vėlesni metai

                     8 000
                     8 400
                     8 800
                     9 200
                     9 600
                     10 000

                     4 000
                     4 200
                     4 400
                     4 600
                     4 800
                     5 000

                     0

                     09. 4601

                     0402 10
                     0402 21
                     0402 29
                     0403 90 11
                     0403 90 13
                     0403 90 19
                     0403 90 31
                     0403 90 33
                     0403 90 39
                     0404 90 21
                     0404 90 23
                     0404 90 29
                     0404 90 81
                     0404 90 83
                     0404 90 89

                     Pienas ir grietinėlė (miltelių, granulių arba kitokio pavidalo sausieji produktai); fermentuoti arba rauginti pieno produktai (miltelių, granulių arba kitokio pavidalo sausieji produktai), į kuriuos nepridėta aromatinių medžiagų, vaisių, riešutų arba kakavos; produktai iš natūralių pieno sudedamųjų dalių, nenurodyti kitoje vietoje

                     UKRAINA

                     2016 metai
                     2017 metai
                     2018 metai
                     2019 metai
                     2020 metai
                     2021 metai ir vėlesni metai

                     1 500
                     2 200
                     2 900
                     3 600
                     4 300
                     5 000

                     750
                     1 100
                     1 450
                     1 800
                     2 150
                     2 500

                     0

                     09. 4602

                     0405 10
                     0405 20 90
                     0405 90

                     Sviestas ir kiti pieno riebalai ir aliejai; pieno pastos, kurių riebumas didesnis kaip 75 % masės, bet mažesnis kaip 80 % masės

                     UKRAINA

                     2016 metai
                     2017 metai
                     2018 metai
                     2019 metai
                     2020 metai
                     2021 metai ir vėlesni metai

                     1 500
                     1 800
                     2 100
                     2 400
                     2 700
                     3 000

                     750
                     900
                     1 050
                     1 200
                     1 350
                     1 500

                     0

         (1)  Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik orientacinio pobūdžio, nes šiame priede pateikiamų lengvatinių priemonių taikymas nustatomas pagal KN kodus.“


title: 2013 m. spalio 24 d. Komisijos įgyvendinimo reglamentas (ES) Nr. 1032/2013, kuriuo bromacto rūgštis patvirtinama kaip esama veiklioji medžiaga, skirta naudoti 4-to tipo biocidiniuose produktuose Tekstas svarbus EEE

text:
25.10.2013

               LT

               Europos Sąjungos oficialusis leidinys

               L 283/22

         KOMISIJOS ĮGYVENDINIMO REGLAMENTAS (ES) Nr. 1032/2013
   2013 m. spalio 24 d.
   kuriuo bromacto rūgštis patvirtinama kaip esama veiklioji medžiaga, skirta naudoti 4-to tipo biocidiniuose produktuose
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos reglamente (EB) Nr. 1451/2007 (2) yra nustatytas veikliųjų medžiagų, kurias reikia įvertinti siekiant nuspręsti, ar reikia įrašyti į Europos Parlamento ir Tarybos direktyvos 98/8/EB (3) I, IA arba IB priedą, sąrašas. Tame sąraše yra bromacto rūgštis;

               (2)

               pagal Direktyvos 98/8/EB 11 straipsnio 2 dalį buvo įvertinta, ar bromacto rūgštį galima naudoti 4-to tipo produktams (maisto ir pašarų dezinfekantams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 4-to tipo produktus, gaminti;

               (3)

               Ispanija buvo paskirta ataskaitą rengiančia valstybe nare ir 2011 m. sausio 22 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse;

               (4)

               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2013 m. rugsėjo 27 d. Biocidinių produktų nuolatinis komitetas peržiūros išvadas įtraukė į vertinimo ataskaitą;

               (5)

               remiantis ta ataskaita galima daryti išvadą, kad biocidiniai produktai, kurie naudojami kaip 4-to tipo produktai ir kurių sudėtyje yra bromacto rūgšties, turėtų atitikti Direktyvos 98/8/EB 5 straipsnio reikalavimus;

               (6)

               todėl bromacto rūgštį galima patvirtinti kaip veikliąją medžiagą, skirtą 4-to produktų tipo biocidiniams produktams gaminti;

               (7)

               kadangi į vertinimą nebuvo įtrauktos nanomedžiagos, naudojimas šiose medžiagose nepatvirtinamas, kaip nustatyta Reglamento (ES) Nr. 528/2012 4 straipsnio 4 dalyje;

               (8)

               atliekant vertinimą nebuvo įvertintas biocidinių produktų, kuriuose yra bromacto rūgšties, naudojimas žaliavose ir gaminiuose, skirtuose tiesiogiai arba netiesiogiai leistis su maistu, kaip apibrėžta Europos Parlamento ir Tarybos reglamento (EB) Nr. 1935/2004 (4) 1 straipsnio 1 dalyje. Tokioms medžiagoms gali reikėti nustatyti „specifinius migracijos į maisto produktus lygius“, kaip nurodyta Reglamento (EB) Nr. 1935/2004 5 straipsnio 1 dalies e punkte. Todėl patvirtinimas tokioms medžiagoms neturėtų būti taikomas, nebent Komisija nustatytų tokius lygius arba pagal tą reglamentą būtų nustatyta, kad tokių lygių nustatyti nereikia;

               (9)

               veiklioji medžiaga turėtų būti patvirtinta praėjus tinkamam laikotarpiui, per kurį valstybės narės, suinteresuotosios šalys ir prireikus Komisija galėtų pasirengti laikytis naujų dėl medžiagos patvirtinimo atsiradusių reikalavimų;

               (10)

               šiame reglamente numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Bromacto rūgštis patvirtinama kaip veiklioji medžiaga, skirta 4-to tipo biocidiniams produktams gaminti, atsižvelgiant į priede nustatytas specifikacijas ir sąlygas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 24 d.

            Komisijos vardu

            Pirmininkas

         José Manuel BARROSO

      (1)  OL L 167, 2012 6 27, p. 1.

      (2)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).

      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      (4)  2004 m. spalio 27 d. Europos Parlamento ir Tarybos reglamentas (EB) Nr. 1935/2004 dėl žaliavų ir gaminių, skirtų liestis su maistu, ir panaikinantis direktyvas 80/590/EEB ir 89/109/EEB (OL L 338, 2004 11 13, p. 4).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Minimali veikliosios medžiagos koncentracija (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos (2)

                  Bromacto rūgštis

                  IUPAC pavadinimas:
                  2-brometano rūgštis
                  EB Nr. 201–175–8
                  CAS Nr. 79–08–3

                  946 g/kg

                  2015 m. liepos 1 d.

                  2025 m. birželio 30 d.

                  4

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Autorizacijos liudijimai išduodami laikantis šių sąlygų:

                              1.

                              Pramonės arba profesionaliems naudotojams nustatomos saugaus darbo procedūros ir tinkamos organizacinės priemonės. Jei poveikio negalima sumažinti iki priimtino lygio kitomis priemonėmis, produktas naudojamas su tinkamomis asmens apsaugos priemonėmis.

                              2.

                              Jei produktų liekanų gali likti maiste arba pašaruose, turi būti įvertinta, ar reikia pakeisti esamus arba nustatyti naujus didžiausius leistinus liekanų kiekius (DLLK) pagal Europos Parlamento ir Tarybos reglamentą (EB) Nr. 470/2009 (3) arba Europos Parlamento ir Tarybos reglamentą (EB) Nr. 396/2005 (4) ir turi būti imamasi tinkamų rizikos mažinimo priemonių siekiant užtikrinti, kad taikomi DLLK nebūtų viršijami.

                              3.

                              Produktai, kuriuose yra bromacto rūgšties, negali būti naudojami žaliavose ir gaminiuose, skirtuose liestis su maistu, kaip apibrėžta Reglamento (EB) Nr. 1935/2004 1 straipsnio 1 dalyje, nebent Komisija nustato specifinius migracijos į maisto produktus lygius arba pagal tą reglamentą nustatoma, kad tokių lygių nustatyti nereikia.

                        Jei gaminys buvo apdorotas bromacto rūgštimi arba jame buvo specialiai naudota bromacto rūgštis, prireikus, jei yra galimybė, kad jis liesis su oda arba įprastai naudojant gaminį į aplinką pateks bromacto rūgšties, asmuo, atsakingas už apdoroto gaminio teikimą rinkai, užtikrina, kad gaminio etiketėje būtų informacija apie odos jautrinimo riziką bei informacija, nurodyta Reglamento (ES) Nr. 528/2012 58 straipsnio 3 dalies antroje pastraipoje.

         (1)  Šioje skiltyje nurodyta koncentracija – tai minimali veikliosios medžiagos, naudotos atliekant vertinimą pagal Reglamento (ES) Nr. 528/2012 8 straipsnį, koncentracija. Rinkai pateikiamame produkte esanti veiklioji medžiaga gali būti tokios pačios arba kitokios koncentracijos, jei įrodyta, kad ji yra techniškai lygiavertė įvertintai veikliajai medžiagai.

         (2)  Vertinimo ataskaitų turinys ir išvados, reikalingi Reglamento (ES) Nr. 528/2012 VI priedo bendriesiems principams įgyvendinti, pateikti Komisijos interneto svetainėje http://ec.europa.eu/comm/environment/biocides/index.htm

         (3)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (4)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).